alexandrainst/scandi-wiki huggingface dataset:
Alice Robinson

Alice Robinson (født 1. desember 2001) er en newzealandsk alpinist og juniorverdensmester i storslalåm, som representerer Queenstown Alpine Ski Team. Hun deltok i Vinter-OL 2018, der hun kom på 35.-plass i storslalåm.

Karriere 
Robinson begynte med alpint da hun var åtte år gammel. Hun ble tildelt Snow Sport New Zealands Breakthrough Season Award for 2017, og var landets yngste deltaker under Vinter-OL 2018.

Sesongen 2017/18 
Robinson vant både slalåm og storslalåm under det newzealandske mesterskapet i alpint 2017, som ble arrangert i Coronet Peak i august 2017. Hun vant også slalåm i det newzealandske juniormesterskapet. 

Hun deltok i Australian New Zealand Cup 2017, og kom der på 15.-plass sammenlagt med 110 poeng, etter en tredjeplass i storslalåm som beste enkeltresultat. 

Hun deltok også i Nor-Am Cup 2017/18, der hun vant storslalåmrennet i Panorama Mountain Village i Canada, og etter 28 av 28 renn endte hun på 35.-plass sammenlagt i Nor-Am Cup, og på 12.-plass i storslalåmcupen.

Den 6. januar 2018 debuterte hun i Verdenscupen i alpint, i storslalåm i Kranjska Gora, men hun kvalifiserte seg ikke til selve hovedløpet. Hun fikk ingen poeng i verdenscupen denne sesongen. Under Junior-VM i alpint 2018 deltok hun i slalåm og storslalåm, men kjørte ut i begge øvelsene. 

Robinson representerte New Zealand under Vinter-OL 2018 i Pyeongchang. I storslalåm endte hun på 35.-plass, men i slalåm fullførte hun ikke.

Sesongen 2018/19 
Under junior-VM i alpint 2019 i Fassadalen ble hun juniorverdensmester i storslalåm, foran sveitseren Camille Rast og norske Kaja Norbye.

Sesongen 2019/20 
Hun vant sesongåpningen i storslalåm i Sölden 26. oktober 2019 og tok med det sin første verdenscupseier.

Resultatoversikt

Verdenscupen 
Plasseringer sammenlagt:

Australia New Zealand cup 
Plasseringer sammenlagt:

*) Super-G var ikke en del av Australia New Zealand cup 2017.

Europacupen 
Plasseringer sammenlagt:

Nor-Am cup 
Plasseringer sammenlagt:

Referanser

Eksterne lenker 
 
  Profil hos Snow Sport NZ
  Profil under Vinter-OL 2018 

Newzealandske alpinister
Newzealandske mestere
Juniorverdensmestre i alpint
Alpinister under Vinter-OL 2018
Deltakere for New Zealand under Vinter-OL 2018
Deltakere for New Zealand under Vinter-OL 2022
Alpinister under Vinter-OL 2022
Personer fra Otago Region
Alpint under Vinter-OL for ungdom 2012 – Kombinasjon jenter

Kombinasjon for jenter i alpint under Vinter-OL for ungdom 2012 ble avholdt i Patscherkofel 15. februar 2016, med én omgang super-G og én omgang slalåm. 42 utøvere fra 35 ulike nasjoner deltok.

Magdalena Fjällström fra Sverige vant øvelsen foran Estelle Alphand fra Frankrike og Adriana Jelinkova fra Nederland.

Results

Referanser 

Kombinasjon jenter
Alpint under Vinter-OL for ungdom 2012 – Super-G gutter

Super-G for gutter i alpint under Vinter-OL for ungdom 2012 ble avholdt i Patscherkofel 14. februar 2012. 55 utøvere fra 47 ulike nasjoner deltok.

Adam Lamhamedi fra Marokko vant øvelsen foran Fredrik Bauer fra Sverige og Joan Verdu fra Andorra.

Resultater

Referanser 

Super-G gutter
Pandesal

Pandesal eller pan de sal (spansk for «salt brød») er et vanlig brød bolle på Filippinene, laget av mel, egg, gjær, sukker og salt.

Beskrivelse
Pandesal er en populær gjærbakst i Filippinene. Brøddeigen rulles i lengen (bastón) som rulles i fine brødsmuler, deles, settes til gjæring og bakes.

De serveres gjerne varme og dyppes gjerne i kaffen. Den kan også komplementeres med smøt eller margarin, ost, syltetøy eller peanøttsmør.

ISmak og tekstur ligner det puertoricanske brød pan de agua og de meksikanske bolillos.  Til tross for sitt navn smaker pandesal heller noe søtlig enn salt.

Historie
Forløper til pandesal var pan de suelo («gulvbrød»"), en lokal spank-filippinsk verdjon av den franske baguette bakt direkte på bunnen (gulvet) av trefyrt ovn (en pugon). Den var av hvetemel og ble hardere enn pandesal, og kunne ha en skorpe. Ettersom hvete ikke dyrkes på Filippinene, fikk bakerne over til et noe mer tilgjengelig og billigerre slag mel, som gav pandesal en mykere og mer deigaktig tekstur.

Pandesal fikk mer popularitet tidlig på 1900-tallet, da billigere amerikansk hvete ble lettere tilgjengelig. Pandesal bakes imidlertid slik at det har noe mer til felles med spansketidens type. Brødet er blitt svært vanlig til frokost.

Galleri

Referanser

Filippinsk mat og drikke
Brød
Filippinske ord og uttrykk
Buskerud (andre betydninger)

Buskerud kan vise til:

 Buskerud hovedgård i Modum
 Buskerud fylke (1918-2020)
 Buskerud amt (1679-1918)
 Buskerud (valgkrets) (1906-1918)
Vernepliktsrådet

Vernepliktsrådet er Tillitsvalgtordningen i Forsvarets sentrale organ, og står for den sentrale driften av dette, og er norske vernepliktiges øverste representanter. Rådet har som oppgave å stå for den daglige driften av Tillitsvalgtordningen i Forsvaret, og representerer de vernepliktige gjennom fastsatte møter med blant annet forsvarssjefen, forsvarsministeren, Ombudsmannen for Forsvaret, samt en rekke andre relevante instanser i og utenfor Forsvaret. Sjef for Tillitsvalgtordningen i Forsvaret Knut Ringen, er også sjef for Vernepliktsårdet. Tidligere sjefer er Tage Pettersen og Simen Saxebøl.

Vernepliktsrådet 2019 - 2020

Historiske Vernepliktsråd 
Siden år 2003 har Vernepliktrådet eksistert i sin nåværende form. Forløperen til Vernepliktsrådet var Landssekretariatet for Tillitsmannsordningen, populært forkortet LSEK.

2014–2015
Eirik Østby, Jo Anders Alm Thoen, Aleksander Stokkebø, Marie Flemmen Halsaa, Sinde Bæk

2015–2016
Jo Anders Alm Thoen, Jens Kristian Øvstebø, Camilla Kolsrud Hansen, Jens Oliver Haaland, Cecilie Victoria Hogganvik Reppen

2016–2017
Jens Kristian Øvstebø, Camilla Kolsrud Hansen, Sigurd Svensen, Anna Olivia Mohaugen, Kristoffer Niemi-Olsen

2017–2018
Jens Kristian Øvstebø, Sigurd Svensen, Johanne Løvli Harstad, Narve Nilssen, Hilde Friksen Laumann

2018-2019 
Aksel Grunnvåg,  Lise Veronica Huynh, Narve Nilssen, Hanne Askestad, Lina Marie Eidem

2019-2020 
Aksel Grunnvåg, Lise Veronica Huynh, Astrid Loftås Sandven, Ola Tollnes Lydersen, Anniken Strønen Riise

2020-2021 
Aksel Grunnvåg, Ola Tollnes Lydersen, Anniken Strønen Riise, Anette Hyldmo, Sofia Karin Malekas

Eksterne lenker 
 TVOs offisielle hjemmeside
 Forsvaret.no om TVO
 Ombudsmannen for Forsvaret

Norges forsvar
Seeb

Seeb (også skrevet som SEEB og SeeB) er en norsk EDM-produksjonsduo bestående av Simen Eriksrud og .

Eriksrud og Berg etablerte Seeb som en duo i 2015 og brukte forbokstavene i for- og etternavnene til å lage navnet. De hadde tidligere jobbet sammen som låtskrivere og produsenter under navnet Simen & Espen for andre artister, blant andre Bertine Zetlitz, D'Sound og Donkeyboy. Eriksrud og Berg hadde lite erfaring med liveopptreden og fikk derfor med seg  som tredje medlem fra 2016 til 2018. 

De har gitt ut Remixer av flere kjente artister, og slo for alvor gjennom med en remix av Mike Posners Took A Pill in Ibiza fra 2015. Remixen ble den nest mest strømmende låten i verden på Spotify i 2016 og hadde totalt 730 millioner strømminger i desember 2016. De har senere gitt ut remixer av artister som Coldplay, Ed Sheeran og David Guetta og i tillegg gitt ut sine egne låter.

I 2017 ble de kåret til årets norske artist/gruppe under NRJ Music Awards og vant Spellemannprisen 2017 i klassen popgruppe for sine utgivelser i 2017. De ble i tillegg nominert til Spellemann og Music Norways eksportpris for 2017.

6. desember 2018 slapp Seeb låten «Grip» sammen med det britiske bandet Bastille. De ble nominert til Spellemannprisen 2018 i klassene popgruppe for Nice To Meet You og årets låt for «Drink About» sammen med Dagny. De vant sin andre Spellemannpris under Spellemannprisen 2019 for samlet utgivelse fra 2019, også den i klassen popgruppe. Sammen med Julie Bergan ble de nominert til både P3 Gull 2020 og Spellemannprisen 2020 i klassen årets låt for «Kiss Somebody».

Diskografi

Singler

Som hovedartist

Som gjesteartist

Remixer

Andre promosingler

Referanser

Eksterne lenker 

Norske artister innen elektronisk musikk
Vinnere av Spellemannprisen
Norske DJer
Band etablert i 2015
Sløtface

Sløtface er et norsk rockeband fra Stavanger som startet i 2012. Bandet gikk under navnet Slutface de første årene, men endret navn i april 2016 etter å ha blitt blokkert av Facebook.

Etter å ha gitt ut fire EP-er ga de i september 2017 ut debutalbumet Try Not to Freak Out på Propeller Recordings. For albumet vant de Spellemannprisen 2017 i klassen rock.


Medlemmer 
 Haley Shea: vokal
 Tor-Arne Vikingstad: gitar
 Lasse Lokøy: bass
 Nils Jørgen Nilsen: trommer (2018-)

Tidligere medlemmer 
  Halvard Skeie Wiencke (-2018)

Diskografi 
 Try Not to Freak Out (2017, Propeller Recordings)
 Sorry for the late Reply (2020, Propeller Recordings)

EP-er 
 Slutface (2013)
 We're just Ok (2014) 
 Sponge State (2016, Propeller Recordings)
 Empire Records (2016, Propeller Recordings)

Referanser

Eksterne lenker 
 

Norske rockegrupper
Vinnere av Spellemannprisen
Øyvind Bjorå

Øyvind Bjorå (født 1974) er en norsk klassisk fiolinist og dirigent.

Han har vært fiolinist og 1. konsertmester i Operaorkesteret siden 2005, og har tidligere vært konsert mester i Trondheim Sypooniorkester (1999 til 2002) og Bergen Filharmoniske Orkester (2002 til 2005). Han har også vært engasjert som konsertmester i utenlandske orkester som Philharmonia Orchestra og Danmarks Radios Symfoniorkester.

Han fullførte dirigentstudiet under Ole Kristian Ruud ved Norges musikkhøgskole i 2011 og har senere dirigert orkestre som Oslo Filharmoniske Orkester, Trondheim Symfoniorkester og Stavanger Symfoniorkester. Fra 2014 til 2016 var han fast dirigent for Bodø Sinfonietta som senere ble en del av Nordnorsk Opera og Symfoniorkester. Sammen med Peter Herresthal og Nordnorsk Opera og Symfoniorkester ble han nominert til Spellemannprisen 2017 i klassen samtid for innspillingen av Eivind Buenes Violin Conserto I Miniatures.

Referanser

Eksterne lenker 
 

Norske fiolinister
Norske dirigenter
Fødselsdato ikke oppgitt
Alumni fra Barratt Due musikkinstitutt
Hans proforma hustru

Hans proforma hustru (originaltittel: The Probation Wife) er en amerikansk stumfilm fra 1919 regissert av Sidney Franklin med Norma Talmadge i hovedrollen.
 
Filmen ble vurdert for norsk sensur 15. desember 1923.

Medvirkende
Norma Talmadge - Josephine Mowbray
Thomas Meighan - Harrison Wade
Florence Billings - Nina Stockley
Alec B. Francis - Huntley McMerton
Walter McEwen - Peter Marr
Amelia Summerville - Eunice Galway

Referanser

Eksterne lenker 
 

Dramafilmer fra USA
Stumfilmer fra USA
Filmer fra 1919
Sort-hvitt-filmer
Povel Juel

Povel Juel (født ca. 1673, død 8. mars 1723) var en norsk embetsmann og forfatter.

Juel ble født og vokste opp i Trondhjem, hvor hans far var kjøpmann. I 1709 ble han konstituert som byfogd i Bergen. Fra 1711 var han amtmann i Lister og Mandal Amt (nå Vest-Agder), ble suspendert i 1713, men gjenvant sin posisjon i 1715. I 1718 ble han avsatt på grunn av enerådig adferd.

Konspirasjon 
I 1723 ble han arrestert for å ha konspirert med blant andre den gottorpske hertug Carl Frederik, ektemannen til storhertuginne Anna Petrovna av Russland og far til den senere Peter III av Russland. Juel hadde planer om å fravriste kong Frederik IV Norge, Island, Færøyene og Grønland og la Carl Frederik bli konge i Norge. Juel ble torturert, dømt til døden og henrettet som forræder den 8. mars 1723.

Povel Juel var også forfatter og utga bøkene Et lycksaligt Liv i 1721, samt En god Bonde, hans Avl og Biæring i 1722.

Referanser 

Norske embets- og tjenestemenn
Norske sakprosaforfattere
Norske torturofre
Fødsler i 1673
Dødsfall i 1723
Cha Min-kyu

Cha Min-kyu (født 16. mars 1993) er en sørkoreansk skøyteløper som konkurrerer i hurtigløp. Han representerte landet sitt under Vinter-OL 2018 i Pyeongchang, der han tok sølv på 500 meter. Han tok også sølv på 500 meter i Vinter-OL 2022 i Beijing.

Personlige rekorder

Referanser

Eksterne lenker 
 
 
  Cha Min-kyu på SpeedskatingResults.com (personlige rekorder og resultater)
  Cha Min-kyu på Jakub Majerski's Speedskating database (Adelskalender distanser og sammenlagt)
  Cha Min-kyu på www.isu.html.infostradasports.com
 
Bilder
  Bilder av Cha Min-kyu på SpeedSkatingPhotos.info/DesgPhoto.com

Sørkoreanske skøyteløpere
Olympiske sølvmedaljevinnere for Sør-Korea‎
Olympiske sølvmedaljevinnere i hurtigløp på skøyter‎
Medaljevinnere under Vinter-OL 2018
Deltakere for Sør-Korea under Vinter-OL 2018
Skøyteløpere under Vinter-OL 2018
Medaljevinnere under Vinter-OL 2022
Deltakere for Sør-Korea under Vinter-OL 2022
Skøyteløpere under Vinter-OL 2022
Artikler i skøytesportprosjektet
Ole Arnesen

Ole Arnesen (1803–1884) var en restauratør, jordbruker og delvis byoriginal i Oslo som regnes som opphav til navnet på parkområdet Ola Narr på Tøyen i Oslo.

Ole Arnesen var født i 1803 på gården Eidalen i Rukkedalen i Nes, Hallingdal. Hans far, Arne Olsen på Eidals Eie, var kjent under navnet Arne Messingsmed. Han deltok i svenskekrigen i 1814 og mistet sitt ene ben i slaget ved Matrand.

Ole Arnesen kom til Christiania hvor han ble ansatt som tjener hos stattholder Baltzar von Platen. Fru Hedvig Elisabeth von Platen skal ha vist stor interesse for Ole, og gikk ham stilling som sin private kammertjener. Som tjener skal han ha lagt seg opp penger. Det ble imidlertid krevet av ham at han måtte gå i silkebenklær og lakksko, enten han var i tjeneste eller hadde fri. Dette ble oppfattet som narraktig.

Etter sin tid hos stattholderen etablerte Arnesen seg en tid som høker på Vaterland, deretter startet han en restaurant med skiltet Kun for honette Folk, altså ærlige folk. Han la stadig tilside penger, og flyttet så til Tøyen. Her forpaktet han hele jordarealet til Universitetet i Christiania. Navnet Ole Narr ble således knyttet til Tøyen, hvor han bodde helt til den botaniske have skulle utvides, noe som tok halvparten av jorden hans. Arnesen bodde i 1865 i Tomtegata på Vaterland, og kjøpte senere en eiendom på Frogner og drev gårdsbruk der. Denne eiendommen tilsvarer dagens adresser Nordraaks gate 9-11, Tidemands gate 9-11 og 14-16.

Ole var gift to ganger. Først med enka Johanne Jensdatter (1794-193?) fra Norderhov, deretter fra 1835 med Ragnild Olsdatter (1810-?) fra Drøbak, som han fikk tre barn med: Anne Josefine, Hugoine og Adolf.

Referanser 

1800-tallet i Oslo
Personer fra Nesbyen kommune
Ruth Law Oliver

Ruth Law Oliver (født 21. mai 1887, død 1. desember 1970) var en amerikansk luftfartspioner på 1910-tallet.

Biografi 
Hun ble født som Ruth Bancroft Law  21. mai 1887 til Sarah Bancroft Breed og Fredrik Henry Law i Lynn, Massachusetts.

Hun fikk flyopplæring av Harry Atwood og Arch Freeman på Atwood Park i Saugus, Massachusetts. og fikk sitt flysertifikat i november 1912. I 1915 ga hun en i flyoppvisning i Daytona Beach, Florida for et stort publikum. Hun annonserte at hun ville utføre en loop for første gang, men gjorde det to ganger til forskrekkelse for sin mann, Charles Oliver

I løpet av våren 1916 deltok hun i en høydekonkurranse. To ganger kom hun såvidt etter de mannlige flyvere. Hun ble rasende, var fast bestemt på å sette rekord som ville stå seg mot menn så vel som kvinner.

Etter at USA gikk med i første verdenskrig i april 1917 kjempet hun forgjeves for at kvinner skulle få lov til å fly militære fly. Slått av denne avvisning, skrev hun en artikkel med tittelen "Let Women Fly!" i bladet Air Travel der hun hevdet at en kvinne er godt egnet i dette feltet.

Etter krigen fortsatte hun å sette rekorder. Etter Raymonde de Laroche fra Frankrike satte en høyderekord på nesten 3 962 m den 7. juni 1919, brøt hun denne den 10. juni, fløy til 4 481 m. Laroche i sin tur, brøt Oliver’s rekord 12. juni, fløy til en høyde på 4 881m.

Familie
Hennes bror var fallskjermhopperen og stuntmannen Rodman Law (1885-1919).

Galleri

Referanser

Litteratur
 Pawlak, Debra Ann: «The Baroness of Flight». ‘’Aviation’’, juli 2008, pp.  16-17.

Eksterne lenker 
 Kort biografi
 Ruth Law i Daytona Beach 1913-1916
 Hill Air Force Base factsheet
 
 Smithsonian Magazine, Mars 22 2017

Luftfartspionerer
Ole Torjus Hofvind

Ole Torjus Hofvind (født 1992) er en norsk artist og musikkprodusent innen elektronisk musikk og hip-hop/pop fra Gvarv.

Han produserte Cezinandos debutalbum Noen ganger og andre fra 2017, og vant Spellemannprisen 2017 i klassen årets produsent. I tillegg vant Cezinando klassene for urban og årets album under samme utdeling. Han ble også nominert i produsent-klassen under Spellemannprisen 2020.

Han er medlem av produsentgruppen Rytmeklubben og fikk sammen med de øvrige medlemmene NOPA-stipendet i 2015.

Referanser 

Norske artister innen elektronisk musikk
Norske plateprodusenter
Vinnere av Spellemannprisen
Lüt

LÜT er et norsk punk/rockeband fra Tromsø. LÜT ble startet i 2014 og består i dag av Markus Danjord (vokal), Mads Ystmark (gitar), Ørjan Myrland (gitar) og Markus Platt (bass). Stilmessig spiller LÜT en krysning mellom rock og punk, med norske tekster på tromsødialekt. 

I 2017 var LÜT var en av fire finalister til NRKs årets Urørt og det samme året ble de nominert til P3 Gull i klassen årets liveartist. De ga ut debutalbumet Pandion i oktober 2017, som ga de en spellemannsnominasjon i klassen årets nykommer.  

I 2020 spilte LÜT på by:larm festivalen i Oslo, og i 2021 kom oppfølgeralbumet Mersmak.

Diskografi 

 2017: Pandion, album
 2021: Mersmak, album
 2022: Tydeligvis E Æ Like Vanlig Som Alle Ander, singel

Medlemmer 
Mads Erlend Ystmark: vokal & gitar
 Ørjan Nyborg Myrland: gitar 
 Marius James Platt: bass
 Sveinung Mellem Engvik: trommer

Tidligere medlemmer 

 Hans Marius Mikkelsen: gitar 
 Viljar Ratama Dunderovic: gitar
Joakim Mangersnes: trommer
Markus Danielsen Danjord: vokal

Referanser

Eksterne lenker 
 

Norske rockegrupper
Charlotte Dos Santos

Charlotte Maria Isabel Hall Dos Santos (født 1990) er en norsk soul-/jazz-vokalist og låtskriver. Hennes første utgivelse var EPen Cleo som ble gitt ut i juni 2017. Foran Spellemannprisen 2017 ble hun nominert til årets nykommer med Gramo-stipend på 250 000 kroner. Hun fikk NOPA-stipendet i 2016.

Referanser

Eksterne lenker 
 
 
 

Norske sangere
Soulmusikere
KingSkurkOne

Ottar Adrian Marken Eilertsen (født 1989) er en norsk rapper, kjent under navnet KingSkurkOne, også skrevet King Skurk One. Han har gitt ut EP-ene 5 Cheese (2015) og Keeg (2016) og albumene Ny Shit & Bonuser (2019) og Rap, tags & traplægs (2021). Sammen med Linda Vidala ga han ut låten «Bængshot» i 2017. For låten ble de nominert til årets låt under P3 Gull 2017 og Spellemannprisen 2017. Sammen med Siyabonga ble han nominert til Edvard-prisen 2022 i klassen tekst for låten «Hasjkrisen».

Diskografi 
 Keeg (2016) - EP
 Ny Shit & Bonuser (2019)
 Rap, tags & traplægs (2021)

Referanser

Eksterne lenker 
 
 
  Intervju på nettstedet redbull.com (Besøkt 1. mars 2020)

norske rappere
Svalerotslekta

Vincetoxicum canescens
 Vincetoxicum fuscatum
 svalerot (V. hirundinaria)
 Vincetoxicum nigrum
 russesvalerot (V. rossicum)
 Vincetoxicum speciosum

Svalerotslekta (Vincetoxicum) er ei planteslekt i gravmyrtfamilien.

Plantene er flerårige urter med melkesaft, og mange har en kraftig jordstengel. Stengelen er opprett eller klatrende og er lite forgrenet. Bladene er motsatte, helrandede, eggformede til lansettformede med spiss og en kort stilk. Blomstene sitter i klaser i de øvre bladhjørnene. Kronen har fem lange fliker. Den befruktede blomsten utvikler seg til én eller to belgkapsler med mange hårete frø.

Ifølge The Plant List er det 71 arter i slekta Vincetoxicum. Slekta er utbredt i store deler av Eurasia. De har oppstått i tropisk Asia og seinere vandret nordover til Øst-Asia og vestover til Europa. Tre arter er invasive i Nord-Amerika. I Norge vokste tidligere svalerot (V. hirundinaria) vilt, men den er utdødd. En annen art, russesvalerot (V. rossicum), finnes naturalisert  mange steder rundt indre deler av Oslofjorden.

Artene i Vincetoxicum ble fram til 1990-tallet regnet til den nesten kosmopolitiske slekta Cynanchum, men den er nå splittet opp.

Referanser

Eksterne lenker 
 

Gravmyrtfamilien
Romerinnen

Romerinnen, (originaltittel: La romana) er et italiensk drama fra 1954 regissert av Luigi Zampa med Gina Lollobrigida i hovedrollen.

Handling 
Handlingen finner sted i 1935 i Roma under Mussolinis fascist-styre.

Medvirkende 
 Gina Lollobrigida - Adriana
 Daniel Gélin - Mino
 Franco Fabrizi - Gino
 Raymond Pellegrin - Astarita
 Pina Piovani - Madre di Adriana
 Xenia Valderi - Gisella
 Renato Tontini - Carlo Sonzogno
 Gino Buzzanca - Riccardo
 Mariano Bottino - Tommaso
 Giuseppe Addobbati - Tullio

Referanser

Eksterne lenker 
 

Sort-hvitt-filmer
Italienskspråklige filmer
Filmer fra 1954
Peppe Femling

Hans Wilhelm Peppe Femling (født 24. mars 1992 i Gävle) er en svensk skiskytter som deltok for Sverige under Vinter-OL 2018 og ble olympisk mester med  stafettlaget på 4 x 7,5 km.

Referanser

Eksterne lenker 
 
 

Personer fra Gävle kommun
Svenske skiskyttere
Olympiske mestere for Sverige
Olympiske mestere i skiskyting
Medaljevinnere under Vinter-OL 2018
Deltakere for Sverige under Vinter-OL 2018
Skiskyttere under Vinter-OL 2018
Deltakere for Sverige under Vinter-OL 2022
Skiskyttere under Vinter-OL 2022
Deltakere under VM i skiskyting 2015
Deltakere under VM i skiskyting 2016
Deltakere under VM i skiskyting 2019
Deltakere under VM i skiskyting 2020
Deltakere under VM i skiskyting 2021
Jesper Nelin

Jesper Nelin (født 3. oktober 1992 i Gävle) er en svensk skiskytter som deltok for Sverige under Vinter-OL 2018 og ble olympisk mester med  stafettlaget på 4 x 7,5 km.

Referanser

Eksterne lenker 
 
 

Svenske skiskyttere
Olympiske mestere for Sverige
Olympiske mestere i skiskyting
Medaljevinnere under Vinter-OL 2018
Deltakere for Sverige under Vinter-OL 2018
Skiskyttere under Vinter-OL 2018
Deltakere for Sverige under Vinter-OL 2022
Skiskyttere under Vinter-OL 2022
Personer fra Värnamo
Deltakere under VM i skiskyting 2016
Deltakere under VM i skiskyting 2017
Deltakere under VM i skiskyting 2019
Deltakere under VM i skiskyting 2020
Deltakere under VM i skiskyting 2021
Large Electron–Positron Collider

Large Electron–Positron Collider (LEP) ved CERN i Genève var en av de største partikkelakseleratorene som er blitt laget, og en av de kraftigste leptonakseleratorene. LEP var en sirkulær akselerator med en sirkumferens på 27 kilometer, bygd i en tunnel på grensen mellom Sveits og Frankrike. Den var i bruk fra 1989 til 2000, og ble erstattet av Large Hadron Collider, som ble bygd i samme tunnel.

Det ble utført fire store eksperimenter med LEP: Aleph, Delphi, L3 og OPAL.

ALEPH
Under ALEPH (Apparatus for LEP PHysics) ble LEP brukt til å finne den eksakte massen til W- og Z-boson og testet standardmodellen for partikkelfysikk som sa at det fantes tre typer lette nøytrinoer.

CERN
partikkelfysikk